Rocca al Mare
Rocca al Mare (eestikeelne hääldus [ˈrokˑˈɑlˑˈmɑ:re]) on asum Tallinnas Haabersti linnaosas. Asum piirneb Õismäe ja Haabersti asumi ning Kopli lahega. Asumi pindala on 0,84 km2. Rocca al Mare asum on saanud nime Rocca al Mare (itaalia k 'kalju mere ääres') mõisa järgi, mis rajati 1863. aastal. Mõisa nimi laienes hiljem kogu ümbrusele. Praeguse Rocca al Mare asumi eripäraks on see, et seal pole elanikke.